CELEX: 21995A0824(01)
Language: da
Date: 1996-03-01 00:00:00
Title: Protokol om de fiskerimuligheder og den finansielle godtgørelse, som er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde

Avis juridique important

|

21995A0824(01)

Protokol om de fiskerimuligheder og den finansielle godtgørelse, som er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde  

EF-Tidende nr. L 199 af 24/08/1995 s. 0010 - 0018

PROTOKOL om de fiskerimuligheder og den finansielle godtgørelse, som er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde Artikel 1 I henhold til aftalens artikel 2 indrømmes der for en periode på tre år fra den 6. september 1994 følgende fiskerimuligheder:a) Stærkt vandrende arter:- notfartøjer med fryseanlæg til tunfiskeri: 23 fartøjer- stangfiskerfartøjer til tunfiskeri og langlinefartøjer med flydeline: 17 fartøjer.b) Andre arter:- langlinefartøjer med bundline: tre fartøjer, hver med en tonnage på under 210 BRT.Artikel 2 1. Den i aftalens artikel 7 omhandlede finansielle godtgørelse fastsættes for den i artikel 1 nævnte periode til 1 063 500 ECU, som udbetales i tre lige store årlige rater.I forbindelse med tunfiskeri dækker denne godtgørelse en fangst på 4 850 tons tun pr. år taget i de kapverdiske farvande. Hvis fællesskabsfartøjernes årlige fangst af tun i de kapverdiske farvande overstiger denne mængde, forhøjes ovennævnte godtgørelse med 50 ECU for hver ekstra ton tun, der tages.2. Anvendelsen af denne godtgørelse henhører udelukkende under de kapverdiske myndigheders kompetence.3. Den finansielle godtgørelse indbetales på en konto, som oprettes i et pengeinstitut eller et andet organ, som anvises af de kapverdiske myndigheder.Artikel 3 Fællesskabet deltager endvidere i den i artikel 1 nævnte periode med et beløb på 261 900 ECU i finansieringen af et videnskabeligt og teknisk program i Kap Verde (udstyr, infrastrukturer, seminarer, undersøgelser osv.), som sigter på at forbedre kendskabet til fiskebestandene i Kap Verdes eksklusive økonomiske zone.Dette beløb stilles til rådighed for Kap Verdes ministerium for fiskeri, landbrug og landdistrikter og indbetales på den af fiskeriministeriet anviste bankkonto.Artikel 4 1. Parterne er enige om, at øget kompetence og viden hos de personer, som er beskæftiget med havfiskeri, er en væsentlig forudsætning for et tilfredsstillende resultat af samarbejdet. Med henblik herpå vil Fællesskabet hjælpe statsborgere fra Kap Verde med at finde plads på uddannelsesinstitutioner i medlemsstaterne og stiller i dette øjemed stipendier til rådighed til teoretisk og praktisk uddannelse inden for de forskellige videnskabelige, tekniske og økonomiske fiskerifaglige discipliner. Stipendierne kan tillige benyttes i enhver anden stat, som Fællesskabet har indgået en samarbejdsaftale med.2. Disse stipendier kan højst beløbe sig til 174 600 ECU. En del af dette beløb kan på anmodning af de kompetente kapverdiske myndigheder anvendes til dækning af omkostningerne ved deltagelse i internationale møder eller ved kursusophold vedrørende fiskeri. Beløbet udbetales i takt med dets anvendelse.Artikel 5 Såfremt Fællesskabet ikke foretager de i artikel 2 og 3 nævnte indbetalinger, kan denne protokol suspenderes.Artikel 6 Bilaget til aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde ophæves og erstattes af bilaget til denne Protokol.Artikel 7 Denne protokol og dens bilag træder i kraft på dagen for undertegnelsen.De anvendes fra den 6. september 1994.BILAG BETINGELSER FOR EF-FARTØJERS UDØVELSE AF FISKERI I KAP VERDES FISKERIZONE A. Bestemmelser vedrørende ansøgning om og udstedelse af licenser 1. De kompetente myndigheder i Fællesskabet forelægger via Kommissionens delegation i Kap Verde Kap Verdes Ministerium for Fiskeri, Landbrug og Landdistrikter en ansøgning for hvert fartøj, som anmoder om at udøve fiskeri i medfør af denne aftale, senest 15 dage før datoen for den ønskede gyldigheds begyndelse.Ansøgningerne udfærdiges i overensstemmelse med den formular, som Kap Verdes Ministerium for Fiskeri, Landbrug og Landdistrikter udleverer i dette øjemed, og hvoraf en model er vedlagt (tillæg 1).2. Hver licensansøgning vedlægges kvittering for betalingen af afgiften i licensens gyldighedsperiode. Beløbet indbetales på en af de kapverdiske myndigheder anvist konto i et pengeinstitut eller ethvert organ.Afgifterne omfatter alle nationale og lokale afgifter, med undtagelse af havneafgifter og udgifter til tjenesteydelser.3. Licenserne for alle fartøjer udstedes af Kap Verdes Ministerium for Fiskeri, Landbrug og Landdistrikter senest 15 dage efter modtagelsen af den i punkt 2 nævnte betalingskvittering, til rederne eller deres repræsentanter via Kommissionens delegation i Kap Verde.4. Licensen udstedes for et givet fartøj og kan ikke overdrages. På anmodning af Kommissionen for De Europæiske Fællesskaber kan, og i tilfælde af force majeure skal, licensen for et fartøj erstattes med en ny licens, som udstedes for et andet fartøj med lignende kendetegn som det fartøj, som erstattes. Den reder, hvis fartøj skal erstattes, indleverer den annullerede licens til Kap Verdes Ministerium for Fiskeri, Landbrug og Landdistrikter via Kommissionens delegation i Kap Verde.I den nye licens angives:- tidspunktet for udstedelsen- at licensen træder i stedet for licensen for det tidligere fartøj for den resterende gyldighedsperiode.I dette tilfælde skal der ikke betales yderligere afgift, jf. artikel 4, stk. 2, i den resterende gyldighedsperiode.5. Licensen skal til enhver tid forefindes om bord.6. Kap Verdes Ministerium for Fiskeri, Landbrug og Landdistrikter meddeler inden aftalens ikrafttræden retningslinjerne for betaling af afgiften, herunder enkeltheder om, hvilke bankkonti og valuta der skal anvendes ved betalingen.B. Bestemmelser vedrørende tunfiskerfartøjer og langlinefartøjer med flydeline 1. Licenserne gælder for et år. De kan fornyes.2. Afgiften fastsættes til 20 ECU pr. ton taget i Kap Verdes fiskerizone.3. Licenserne udstedes efter indbetaling til Kap Verdes Ministerium for Fiskeri, Landbrug og Landdistrikter af et fast årligt beløb på 1 500 ECU pr. notfartøj til tunfiskeri og på 300 ECU pr. år pr. stangfiskerfartøj til tunfiskeri og langlinefartøj med flydeline, svarende til en afgift på fangsten af:- 75 tons tun pr. år pr. notfartøj- 15 tons tun pr. år pr. stangfiskerfartøj til tunfiskeri og langlinefartøj med flydeline.4. Fartøjets fører udfylder en fangstliste som vist i tillæg 2 for hver fangstperiode i Kap Verdes fiskerizone.Fangstlisterne indsendes til behandling hos Institut français de recherche scientifique et technique d'Outre-Mer (ORSTOM). Instituto español de oceanografía (IEO) og Instituto nacional de investigação das pescas du Cap-Vert (INIP) senest en måned efter hvert kvartals udløb.Medlemsstaterne giver inden den 15. april Kommissionen for De Europæiske Fællesskaber meddelelse om, hvor meget der er fanget i det forløbne år som bekræftet af de videnskabelige institutter. På dette grundlag udarbejder Kommissionen en opgørelse over afgifterne for den pågældende fangstsæson, og denne opgørelse sendes til Kap Verdes Ministerium for Fiskeri, Landbrug og Landdistrikter, sådan at det kan fremsætte sine bemærkninger.Rederne modtager senest ved udgangen af april meddelelse om opgørelsen fra Kommissionen for De Europæiske Fællesskaber og har en frist på 30 dage til at opfylde deres finansielle forpligtelser. Hvis afgiften for det faktiske fiskeri er lavere end det forudbetalte beløb, får rederne dog ikke forskellen godtgjort.C. Bestemmelser vedrørende licenser for andre fartøjer For langlinefartøjer med bundline gælder licenserne tre, seks eller tolv måneder. Den årlige afgift fastsættes i forhold til bruttoregistertonnagen til 100 ECU pr. BRT pro rata efter licensens gyldighed.D. Fangstopgørelser 1. For notfartøjer og stangfiskerfartøjer til tunfiskeri samt langlinefartøjer med flydeline skal fangstlisten udfyldes, jf. punkt B, stk. 4.2. Langlinefartøjer med bundline skal til Kap Verdes Ministerium for Fiskeri, Landbrug og Landdistrikter indberette deres fangster på grundlag af vedlagte modelformular (tillæg 3) via Kommissionens delegation i Kap Verde. Opgørelserne udfærdiges på månedsbasis og skal indsendes mindst en gang i kvartalet.3. Dokumenterne skal udfyldes på læselig måde og underskrives af fartøjets fører.4. Såfremt ovennævnte bestemmelser ikke overholdes, forbeholder de kompetente kapverdiske myndigheder sig ret til bl.a. at anvende en eller begge af følgende sanktioner:- suspension af det påklagede fartøjs licens- betaling af en bøde.I så fald underrettes Kommissionens delegation i Kap Verde herom.E. Landing af fangster Tunfiskerfartøjer fra Fællesskabet skal så vidt muligt bidrage til forsyningen af Kap Verdes tunkonservesindustri i forhold til deres fiskeriindsats i fiskeriområdet til en pris, der fastsættes efter fælles overenskomst mellem EF-rederne og Kap Verdes fiskerimyndigheder på grundlag af de gældende verdensmarkedspriser. Beløbet erlægges i konvertibel valuta.Desuden skal tunfiskerfartøjer, som lander deres fangst i en havn i Kap Verde, så vidt muligt stille en del af deres bifangst til rådighed for Kap Verdes fiskerimyndigheder til den lokale markedspris.F. Påmønstring af sømænd 1. Ejere af tunfiskerfartøjer og langlinefartøjer med flydende langline påtager sig at påmønstre kapverdiske statsborgere på de vilkår og inden for de grænser, der er fastsat nedenfor:- for notfartøjer til tunfiskeri påmønstres der fire kapverdiske sømænd under tunfangstsæsonen i Kap Verdes fiskerizone- for stangfiskerfartøjer til tunfiskeri påmønstres der tre kapverdiske sømænd under tunfangstsæsonen i Kap Verdes fiskerizone, dog højst en sømand pr. fartøj- for langlinefartøjer med flydende langline påmønstres der to kapverdiske sømænd under fangstsæsonen i Kap Verdes fiskerizone, dog højst en sømand pr. fartøj.2. Disse sømænds løn fastsættes ved gensidig overenskomst mellem rederne eller deres repræsentanter og de kompetente kapverdiske myndigheder, før licenserne udstedes; den betales af rederne og dækker tillige udgifterne til den socialsikringsordning, som sømanden er omfattet af (bl.a. livs- og ulykkesforsikring og sygesikring). Rederen eller dennes repræsentant sender en kopi af arbejdsaftalen til Kap Verdes Generaldirektorat for Fiskeri.3. Påmønstres der ikke sømænd, skal rederne betale et fast beløb svarende til de ikke-påmønstrede sømænds løn.Dette beløb vil blive anvendt til oplæring af kapverdiske sømænd og indbetales på en særlig konto, som anvises af de kompetente kapverdiske myndigheder.4. Rederen eller dennes repræsentant sender Kap Verdes Ministerium for Fiskeri, Landbrug og Landdistrikter listen over de kapverdiske sømænd, der er påmønstret EF-fartøjer i den pågældende fangstsæson, med angivelse af, at de er opført på mønstrings- og brandrullen, og hvilke fartøjer de er påmønstret.G. Ombordtagning af observatører 1. Inden licenserne udstedes, sender Ministeriet for Fiskeri, Landbrug og Landdistrikter rederne eller deres repræsentanter listen over de fartøjer, der skal tage en observatør om bord.Observatøren må ikke opholde sig længere om bord end den tid, det tager ham at udføre sin opgave.Lønnen og sociale udgifter til observatøren afholdes af de kompetente kapverdiske myndigheder.2. Betingelserne for ombordtagningen og observatørens arbejde må ikke bevirke en afbrydelse eller en hindring af fiskeriaktiviteterne. Observatøren tages om bord i en havn, der vælges af rederen, og ombordtagningen skal foregå ved begyndelse af første højvande efter meddelelsen af listen over de udpegede fartøjer.De berørte redere meddeler inden to uger og med ti dages varsel, hvilken dato og i hvilken havn i Kap Verde observatøren tages om bord.Såfremt observatøren tages om bord i en udenlandsk havn, afholdes observatørens rejseudgifter af rederen. Skulle et tunfiskerfartøj med en observatør for Kap Verde om bord forlade Kap Verdes fiskerizone, træffes alle de fornødne forholdsregler til at sikre, at observatøren vender tilbage til Kap Verde så hurtigt som muligt for rederens regning.H. Fiskerizoner EF-fartøjer kan udøve fiskeri i følgende zoner, der er fastlagt i forhold til basislinjerne:- uden for 12-milegrænsen, for notfartøjer til tunfiskeri og langlinefartøjer med flydende langline- uden for 6-milegrænsen, for stangfiskerfartøjer til tunfiskeri- fra og med basislinjerne for fiskeri med levende agn og for langlinefartøjer med bundline.I. Tilladte maskestørrelser Mindstemaskestørrelsen for fangstposen (fuldt udstrakte masker) er som følger:- 16 mm for fiskeri med levende agn.Ved tunfiskeri gælder de internationale normer, som anbefales af ICCAT.J. Ind- og udsejling af zonen, radiokommunikation 1. Alle EF-fartøjer, som udøver fiskeri i Kap Verdes fiskerizone i henhold til aftalen, skal til radiostationen São Vicente meddele dato og tidspunkt samt deres position, når de sejler ind i eller forlader Kap Verdes fiskerizone.2. Når fartøjerne forlader Kap Verdes fiskerizone, skal de via radiostationen São Vicente give de kompetente kapverdiske myndigheder meddelelse om deres fangst.3. Radiostationens radiokaldesignal, frekvens og arbejdstid meddeles rederne eller disses repræsentant af Kap Verdes Ministerium for Fiskeri, Landbrug og Landdistrikter ved udstedelsen af licensen.4. Hvis det er umuligt at kontakte radiostationen, kan fartøjerne benytte andre kommunikationsmidler, såsom telex eller fax.K. Havnefaciliteter og indkøb af forsyninger og tjenesteydelser EF-fartøjer skal så vidt muligt indkøbe alle forsyninger og tjenesteydelser, der er nødvendige for deres aktiviteter, i Kap Verde. De kompetente myndigheder fastlægger i samråd med rederne betingelserne for benyttelse af havnefaciliteter og om nødvendigt betingelserne for indkøb af forsyninger og tjenesteydelsr.L. Procedurer i tilfælde af opbringelse 1. Kommissionens delegation i Kap Verde underrettes inden for en frist på 48 timer, såfremt et fiskerfartøj, der fører en EF-medlemsstats flag, og som driver fiskeri i henhold til denne aftale, opbringes i Kap Verdes fiskerizone. Der skal inden 72 timer efter opbringelsen indgives en kortfattet rapport om omstændighederne ved og årsagerne til opbringelsen.2. Efter modtagelsen af disse oplysninger afholdes der inden 24 timer et møde mellem Kommissionens delegation i Kap Verde, Kap Verdes Ministerium for Fiskeri, Landbrug og Landdistrikter og kontrolmyndighederne, eventuelt med deltagelse af en repræsentant for den pågældende medlemsstat med henblik på udveksling af alle relevante dokumenter og oplysninger, som kan bidrage til at klarlægge sagens omstændigheder. Rederen eller dennes repræsentant underrettes om resultatet af dette møde samt om alle foranstaltninger som opbringelsen kan give anledning til.3. Et skib, som opbringes som følge af en overtrædelse af fiskeribestemmelserne, frigives mod, at der stilles en kaution, hvis beløb fastsættes under hensyntagen til de med opbringelsen forbundne omkostninger samt beløbet af de bøder og den erstatning, som de for overtrædelsen ansvarlige kan pådrage sig.Tillæg 1 >START GRAFIK>MINISTERIET FOR FISKERI, LANDBRUG OG LANDDISTRIKTERAnsøgning om licens for udenlandske industrifiskerfartøjer1. Rederens navn:2. Rederens adresse:3. Rederens repræsentants eller lokale agents navn:4. Rederens repræsentants eller lokale agents adresse:5. Førerens navn:6. Fartøjets navn:7. Registreringsnummer:8. Byggeår og -sted:9. Nationalitet:10. Registreringshavn:11. Hjemhavn:12. Fartøjets længde:13. Fartøjets bredde:14. Bruttoregistertonnage:15. Nettoregistertonnage:16. Lastrumskapacitet:17. Køle- eller frysekapacitet:18. Motortype og -effekt:19. Fiskeredskaber:20. Besætning:21. Kommunikationssystem:22. Kaldesignal:23. Pejlingssignaler:24. Fiskeritype:25. Fangstlandingssted:26. Fiskerizoner:27. Fiskearter:28. Gyldighedsperiode:29. Særlige betingelser:30. Ansøgerens øvrige aktiviteter i Kap Verde:Udtalelse fra generaldirektoratet for fiskeriBemærkninger fra Ministeriet for Fiskeri, Landbrug og Landdistrikter>SLUT GRAFIK>Tillæg 2 >REFERENCE TIL EN FILM>Tillæg 3 >START GRAFIK>OPLYSNINGER OM FANGSTER VED INDUSTRIALISERET FISKERI1. Fartøjets navn og registreringsnummer:2. Nationalitet:3. Fartøjstype:(fersk fangst, tunfiskeri, osv.)4. Førerens eller ejerens navn:5. Fiskerilicens: udstedt til:Gyldighedsperiode:6. Anvendte fiskeredskaber:7. Dato for udsejling af havnen:Dato for indsejling:8. Træk:Dato  Fiskerizone  Arter  Ton  LandingshavnUndertegnede .............................., fører eller ejer af ovennævnte fartøj eller dennes repræsentant, bekræfter, at ovennævnte oplysninger er i overensstemmelse med sandheden, hvilket bevidnes af regeringens observatør.Ovenstående bevidnes Regeringens observatør    Førerens eller ejernes underskrift>SLUT GRAFIK>